Nu-i place lui Ciprian Tătărușanu, e dificil de acceptat. La Lyon, este al doilea portar, după Anthony Lopes, și e folosit de antrenorul Rudi Garcia doar în Cupa Ligii Franței, a patra competiție pentru OL.

Două meciuri oficiale într-o jumătate de an: pe 18 decembrie, la 4-1 cu Toulouse ("optimi"), și miercuri seară, la 3-1 cu Brest („sferturi”).

Tătărușanu, degajare în Denayer. Genunchi în capul lui Cornet

„E o situație bizară și nu sunt mulțumit. Dar nu e o tragedie. Fac totul pentru a schimba această situație și a juca", spunea căpitanul naționalei la conferința de presă de marți, anunțând că „nu mă gândesc prea mult la transferuri acum”. Avea și puterea de a glumi: „Cel mai rău când stau prea mult pe bancă e că mă doare spatele” .

Pe teren însă, oricât de valoros ar fi, se observă lipsa partidelor. Greșește. Gafează. De două ori a ieșit eronat în afara careului, deși de fiecare dată erau coechipieri în dueluri.

Minutul 33. Andersen și Denayer, cei doi stoperi, se luptau cu Mendy și Autret la o pasă lungă, iar goalkeeperul le-a apărut în cale, la 25 de metri. A vrut să degajeze, dar a trimis mingea în Denayer, căpitanul său. Autret a încercat lobul în timp ce Tătă sprinta înapoi. Șut peste poartă.

Minutul 65. Cornet, fundașul stânga, era umăr la umăr cu Grandsir la o angajare în adâncime. Dincolo de linia de 16 metri, portarul a respins cu capul. Însă, în săritură, și-a izbit colegul cu genunchiul în cap. Cornet a fost groggy câteva secunde. Apoi, și-a revenit.

Fanii lyonezi, sarcastici cu Tătărușanu: „Ne asasinează jucătorii”

Cotidianul local Le Dauphiné libéré evidențiază „soliditatea dovedită de român”, dar și „o anumită formă de nonșalanță. Ca la acea degajare ratată de care nu a profitat Autret sau la ieșirea kamikaze care l-a trimis pe Cornet la pământ. La golul primit, nu a închis bine unghiul la șutul cu șpițul al lui Grandsir”. Nota 4! După 6, în decembrie.

Fanii lyonezi au fost și mai aspri, comentând sarcastic pe Twitter. „Tătărușanu vrea atât de mult să plece încât ne asasinează jucătorii. Nu e grav, totuși. Era vorba de Cornet”, a scris unul dintre suporteri. Sau: „A eșuat în tentativa de a ne scăpa de Cornet. Încă un efort”.

Unul dintre susținătorii lyonezi a depășit orice limită. Ironia lui s-a transformat într-un atac rasist pe Twitter: „Merită Gulagul acest țigan”.

5a fost nota primită de Ciprian Tătărușanu în L'Équipe pentru prestația de miercuri 180 de minute a jucat portarul naționalei pentru Lyon de la începutul sezonului (două partide complete)

33 de aniși 333 de zile are Tătă, cel mai în vârstă goalkeeper care evoluează la OL într-un meci oficial de la Grégory Coupet (35 de ani și 145 de zile), împotriva lui PSG, pe 24 mai 2008; Coupet e chiar antrenorul cu portarii de la Lyon

Vezi și: